Patrick Ryan (irsk prest)

**Patrick Ryan** (1930–2025) var en laisert irsk katolsk prest og erkjent våpenleverandør til den provisoriske IRA. Han forlot ble ekskludert fra palottinerordenen og laisert i 1973.

I 1988 ble Ryan anklaget for involvering i provisoriske IRAs virksomhet, og var gjenstand for to mislykkede utleveringsbegjæringer. Ryan nektet for anklagen mot seg i et intervju med *The Tipperary Star* og sa at han hadde samlet inn penger både i og utenfor Europa for ofre på nasjonalistisk side under ''The Troubles'' i Nord-Irland. Men Ryan insisterte på at han *«aldri hadde kjøpt eksplosiver for IRA eller noen andre»*, og aldri var blitt bedt av den paramilitære gruppen om å gjøre dette. I et intervju med BBC i 2019 innrømmet Ryan at han var *«hundre prosent»* involvert i IRAs bombeproduksjon.

## Liv og virke
Ryan ble født i 1930 i Rossmore i County Tipperary som et av seks barn i en bondefamilie. Moren hans var en sterk tilhenger av irsk nasjonalisme, noe som påvirket Ryan.

### Prest
Han gikk på *Pallotine College* i Thurles og ble presteviet i 1954. Han arbeidet på misjonsstasjoner i bispedømmet Mbulu i Tanzania, og også postert i London.

I 1968 var Ryan tilbake i Irland under starten av urolighetene. Hans rolle i pallottinerordenen på den tid var å ta imot donasjoner over hele Irland. Han begynte i stedet å gi disse donasjonene til IRA og forlot ordenen. Hans rolle som prest ble ansett som et utmerket dekke for hans handlinger. Etter det libyske kupp i 1969 ble han valgt til å besøke leder Muammar Gaddafi. Han ble forbindelsesleddet mellom det libyske regime og IRA, noe som resulterte i at Gaddafi bidro til å finansiere og levere våpen til organisasjonen. 

Laiseringen av Ryan fra hans prestestatus fant sted i 1973.

I 1975 var Ryan i Sveits hvor han hadde bankkontoer, da han la merke til en liten minneklokke. Dette var en enhet som var ment å minne brukeren på ting som utløpende parkeringstid. Etter å ha kjøpt enheten, kunne han omkonstruere den til en mer pålitelig detonasjonstimer. Disse enhetene ble et kjennetegn på IRA-angrep. Det fremgikk av fragmenter funnet ved bakholdsangrepet ved Warrenpoint i 1979 som drepte 18 britiske soldater, samt hotellbombingen i Brighton i 1984 som på nære nippet kunne ha drept den britiske statsminister Margaret Thatcher. 

Den 1. mai 1988 ble tre britiske tjenestemenn som ikke var på tjeneste drept i Nederland. Den 30. juni 1988, etter et tips, dro belgisk politi hjemt til en IRA-sympatisør og arresterte Ryan, som man trodde fungerte som kvartermester for IRAs aktive enhet i Belgia. Ved arrestasjonen beslagla politiet en mengde bombeutstyr og manualer, og en stor sum utenlandsk valuta. Britiske myndigheter fremla betydelig bevismateriale til støtte for en anmodning om Ryans utlevering fra Belgia for å møte tiltalt i Storbritannia. Det oppsto en juridisk tvist mellom de to landene, og etter en sultestreik i protest mot en mulig utlevering til Storbritannia ble Ryan, etter en rettsavgjørelse, i stedet deportert til Republikken Irland.

Den 30. november 1988 avgjorde Den europeiske menneskerettighetsdomstol at Storbritannia brøt europeisk lov ved å tillate varetektsfengsling i opptil en uke av personer mistenkt for forbindelser med terroristgrupper. Statsminister Margaret Thatcher reagerte sterkt på rettsavgjørelsen og på at Storbritannia ikke klarte å sikre utlevering av Patrick Ryan, som var etterlyst for å ha hjulpet den forbudte IRA. Thatcher sa til Underhuset: *«Vi skal vurdere dommen nøye, og også menneskerettighetene til ofrene og potensielle ofre for terrorisme.»*

Da han var blitt overført til Irland, krevde Storbritannia formelt Patrick Ryans utlevering. Men etter en heftig argumentasjon og motargumentasjon, juridisk så vel som politisk, ble utlevering avvist og aldri effektuert, og i oktober 1989 erklærte direktøren for riksadvokatembetet i Irland at han hadde besluttet å ikke reise tiltale mot Patrick Ryan.

### Politikerambisjoner
Ryan var den første prest (eller eks-prest) som stilte til valg i Republikken Irland da han i 1989 stilte til valg for Europaparlamentet - i Munster-valgkretsen som *independent* (uavhengig kandidat) og med støtte og anbefaling fra Sinn Féin. Han nådde ikke opp, men fikk over  stemmer.nr

I 1993 ble Ryan stilt for retten i irske Special Criminal Court *(Cúirt Choiriúil Speisialta)*, anklaget for å ha mottatt tyvegods, og funnet ikke skyldig.

I et intervju med BBC i 2019 ble Ryan spurt om han var involvert i noen av hendelsene Thatcher anklaget ham for, og han svarte: «*Jeg vil si at de fleste av dem. På en eller annen måte, ja, jeg var involvert i de fleste – ja, hun hadde rett.*» Han uttalte at hans eneste anger om sitt bidrag til hotellbombingen i Brighton, som drepte femmennesker, var at «*jeg ikke var enda mer effektiv […] Jeg skulle gjerne ha vært mye mer effektiv, men vi gjorde det ikke så verst.*»

## Død
Patrick Ryan døde i Dublin den 15. juni 2025, 95 år gammel.

## Litteratur
* 

## Referanser